b'\n_START_ARTICLE_\nBarbu Catargiu\n_START_PARAGRAPH_\nBarbu Catargiu (26. lokakuuta 1807 Valakia \xe2\x80\x93 20. kes\xc3\xa4kuuta 1862 Bukarest) oli ensimm\xc3\xa4inen Romanian p\xc3\xa4\xc3\xa4ministeri vuonna 1862. H\xc3\xa4net salamurhattiin._NEWLINE_Catargiu opiskeli nuoruudessaan yhdeks\xc3\xa4n vuoden ajan Pariisissa. H\xc3\xa4n kuului Valakian Ob\xc5\x9fteasc\xc4\x83-kansankokoukseen, mutta pakeni maasta vuoden 1848 vallankumouksen aikana. Palattuaan h\xc3\xa4nest\xc3\xa4 tuli konservatiivinen poliittinen vaikuttaja, joka puolusti pajarien oikeuksia. Alexandru Ioan Cuzan tultua Romanian ensimm\xc3\xa4iseksi ruhtinaaksi Catargiu toimi vuodesta 1859 maan valtiovarainministerin\xc3\xa4, kunnes h\xc3\xa4net nimitettiin 15. helmikuuta 1862 ensimm\xc3\xa4iseksi p\xc3\xa4\xc3\xa4ministeriksi. P\xc3\xa4\xc3\xa4ministerin\xc3\xa4 Catargiu puolusti maaorjuuden s\xc3\xa4ilytt\xc3\xa4mist\xc3\xa4, rajoitti paino- ja kokoontumisvapautta ja m\xc3\xa4\xc3\xa4r\xc3\xa4si sotilaat est\xc3\xa4m\xc3\xa4\xc3\xa4n v\xc3\xa4kijoukoilta vuoden 1848 vallankumouksen muiston juhlimisen Blajin C\xc3\xa2mpia Libert\xc4\x83\xc8\x9bii -kent\xc3\xa4ll\xc3\xa4, mik\xc3\xa4 her\xc3\xa4tti vihaa h\xc3\xa4nt\xc3\xa4 kohtaan. H\xc3\xa4n m\xc3\xa4\xc3\xa4r\xc3\xa4si my\xc3\xb6s aloittamaan Moldavian ja Valakian yhdist\xc3\xa4v\xc3\xa4n rautatien rakentamisen. Tuntemattomaksi j\xc3\xa4\xc3\xa4nyt sala-ampuja ampui Catargiun t\xc3\xa4m\xc3\xa4n hevosvaunuihin 20. kes\xc3\xa4kuuta 1862 Bukarestin tuomiokirkon edess\xc3\xa4.'